CELEX: 32018R1645
Language: sl
Date: 2018-07-13 00:00:00
Title: Delegirana uredba Komisije (EU) 2018/1645 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za obliko in vsebino vloge za priznanje pri pristojnem organu referenčne države članice ter obliko in vsebino predstavitve informacij v obvestilu Evropskemu organu za vrednostne papirje in trge (ESMA) (Besedilo velja za EGP.)

5.11.2018   
               
               
                  SL
               
               
                  Uradni list Evropske unije
               
               
                  L 274/36
               
            
         DELEGIRANA UREDBA KOMISIJE (EU) 2018/1645
         z dne 13. julija 2018
         o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za obliko in vsebino vloge za priznanje pri pristojnem organu referenčne države članice ter obliko in vsebino predstavitve informacij v obvestilu Evropskemu organu za vrednostne papirje in trge (ESMA)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) št. 596/2014 (1) in zlasti člena 32(9) Uredbe,
         ob upoštevanju naslednjega:
         
                     (1)
                  
                  
                     Upravljavec referenčne vrednosti, ki se nahaja v tretji državi, lahko zaprosi za priznanje v Uniji. Upravljavec mora v vlogi za priznanje predložiti celovito predstavitev ureditev, politik in postopkov, ki jih je vzpostavil za izpolnitev veljavnih zahtev iz Uredbe (EU) 2016/1011. Namen te uredbe je zagotoviti, da pristojni organi v Uniji prejmejo enotne in skladne informacije s strani upravljavcev referenčnih vrednosti iz držav nečlanic EU, ki zaprosijo za priznanje.
                  
               
                     (2)
                  
                  
                     Vloga za priznanje bi morala vključevati informacije, povezane z izbiro referenčne države članice v skladu s členom 32(4) Uredbe (EU) 2016/1011 ter pravnega zastopnika v referenčni državi članici. Te informacije bi morale pristojnemu organu referenčne države članice zadoščati, da se prepriča, da je bila referenčna država članica pravilno opredeljena ter da ima pravni zastopnik upravljavca v državi nečlanici EU sedež v tej državi članici in je pooblaščen, da ukrepa, kot zahteva Uredba (EU) 2016/1011.
                  
               
                     (3)
                  
                  
                     Da bi pristojni organ lahko ocenil, ali obstajajo kakršna koli navzkrižja interesov, ki izhajajo iz poslovnih interesov lastnikov vložnika, ki bi lahko vplivala na neodvisnost vložnika ter tako ogrozila točnost in celovitost njegovih referenčnih vrednosti, bi moral vložnik predložiti informacije v zvezi z dejavnostmi svojih lastnikov ter o lastništvu svojih nadrejenih podjetij.
                  
               
                     (4)
                  
                  
                     Vložnik bi moral predložiti informacije o sestavi, delovanju in stopnji neodvisnosti svojih upravnih organov, da bi pristojni organ ocenil, ali struktura korporativnega upravljanja zagotavlja neodvisnost upravljavca pri izračunu referenčne vrednosti ter izogibanje navzkrižju interesov.
                  
               
                     (5)
                  
                  
                     Za oceno, kako se navzkrižja interesov odpravijo, upravljajo ali razkrijejo, bi moral vložnik pristojnim organom predložiti razlago, kako se ugotavljajo, beležijo, upravljajo, blažijo, preprečujejo in odpravljajo vsakršna navzkrižja interesov, ki se pojavijo.
                  
               
                     (6)
                  
                  
                     Da se pristojnemu organu omogoči, da oceni primernost in trdnost strukture notranje kontrole ter okvira nadzora in odgovornosti, bi moral vložnik izdajatelj pristojnemu organu predložiti politike in postopke za spremljanje dejavnosti zagotavljanja referenčne vrednosti ali skupine referenčnih vrednosti.
                  
               
                     (7)
                  
                  
                     Vloga za priznanje bi morala vključevati informacije, ki dokazujejo, da so kontrole vhodnih podatkov, na podlagi katerih se izračunajo referenčne vrednosti, ki jih zagotavlja vložnik, zadostne za zagotovitev reprezentativnosti, točnosti in celovitosti takšnih podatkov.
                  
               
                     (8)
                  
                  
                     Da se pristojnemu organu omogoči, da oceni, ali so referenčne vrednosti, ki jih zagotavlja vložnik, primerne za nadaljnjo ali morebitno uporabo v Uniji, pri čemer je končni cilj njihova vključitev v register iz člena 36 Uredbe (EU) 2016/1011, bi bilo treba v vlogi za priznanje predložiti seznam referenčnih vrednosti, ki jih zagotavlja vložnik in se že uporabljajo v Uniji ali se bodo uporabljale v prihodnosti, ter njihov opis.
                  
               
                     (9)
                  
                  
                     Informacije o naravi in značilnosti referenčnih vrednosti, ki jih zagotavlja vložnik, so pomembne, da se pristojnemu organu pokaže, ali je treba oceno skladnosti z veljavnimi zahtevami iz Uredbe (EU) 2016/1011 opraviti s sklicevanjem na katero koli veljavno posebno ureditev, referenčne vrednosti reguliranih podatkov in referenčne vrednosti za blago, ki ne temeljijo na predloženih podatkih prispevajočih oseb, ki so po večini nadzorovani subjekti, kot je določeno v Uredbi (EU) 2016/1011.
                  
               
                     (10)
                  
                  
                     Kadar vložnik eno ali več svojih referenčnih vrednosti obravnava kot pomembno ali nepomembno, bi moral v vlogo za priznanje vključiti informacije o stopnji uporabe takšnih referenčnih vrednosti v Uniji, tako da lahko pristojni organ oceni, ali je razvrstitev referenčne vrednosti kot pomembne ali nepomembne pravilna. Referenčne vrednosti, ki jih zagotavlja vložnik in ki se še ne uporabljajo v Uniji ter so vključene v vlogo za priznanje zaradi njihove morebitne uporabe v Uniji, se v skladu s točko 27 člena 3(1) Uredbe (EU) 2016/1011 štejejo kot nepomembne referenčne vrednosti.
                  
               
                     (11)
                  
                  
                     Ta uredba temelji na osnutkih regulativnih tehničnih standardov, ki ga je Komisiji predložil Evropski organ za vrednostne papirje in trge (ESMA).
                  
               
                     (12)
                  
                  
                     ESMA je o osnutkih regulativnih tehničnih standardov, na katerem temelji ta uredba, opravila javna posvetovanja, analizirala morebitne povezane stroške in koristi ter zaprosila za mnenje interesno skupino za trge vrednostne papirje in trge, ustanovljeno v skladu s členom 37 Uredbe (EU) št. 1095/2010 Evropskega parlamenta in Sveta (2).
                  
               
                     (13)
                  
                  
                     Upravljavci bi morali imeti na voljo dovolj časa, da pripravijo vloge in zagotovijo skladnost z zahtevami te uredbe ter regulativnimi tehničnimi standardi iz Priloge. Ta uredba bi se zato morala začeti uporabljati dva meseca po njenem začetku veljavnosti –
                  
               SPREJELA NASLEDNJO UREDBO:
         
            Člen 1
            Splošne zahteve
            
               1.   Upravljavec, ki se nahaja v tretji državi, v vlogi za priznanje v skladu s členom 32 Uredbe (EU) 2016/1011 navede informacije, naštete v Prilogi.
            
            
               2.   Kadar vložnik izpusti katero koli izmed zahtevanih informacij, v vlogi razloži, zakaj ni predložil teh informacij.
            
         
         
            Člen 2
            Oblika vloge
            
               1.   Vloga za priznanje se predloži v uradnem jeziku ali enem izmed uradnih jezikov referenčne države članice, razen če ni v Prilogi navedeno drugače. Dokumenti iz točke 8 Priloge se predložijo v jeziku, ki se navadno uporablja v svetu mednarodnih financ, ali v uradnem jeziku ali enem izmed uradnih jezikov referenčne države članice.
            
            
               2.   Vloga za priznanje se predloži po elektronski poti ali v papirni obliki, če zadevni pristojni organ takšno obliko sprejema. Uporabljena elektronska sredstva zagotavljajo, da se med prenosom ohrani popolnost, celovitost in zaupnost informacij. Vložnik poskrbi, da je v vsakem predloženem dokumentu jasno opredeljeno, na katero specifično zahtevo te uredbe se sklicuje.
            
         
         
            Člen 3
            Posebne informacije v zvezi s politikami in postopki
            
               1.   Vse politike in postopki, vzpostavljeni za skladnost z zahtevami iz Uredbe (EU) 2016/1011 in opisani v vlogi, vsebujejo ali imajo priložene:
               
                           (a)
                        
                        
                           identiteto osebe ali oseb, ki so pristojne za odobritev in vzdrževanje politik in postopkov;
                        
                     
                           (b)
                        
                        
                           opis, kako se spremlja skladnost s politikami in postopki, ter identiteto osebe ali oseb, pristojnih za to spremljanje;
                        
                     
                           (c)
                        
                        
                           opis ukrepov, ki se sprejmejo v primeru kršitve politik in postopkov.
                        
                     
            
               2.   Kadar je vložnik podjetje znotraj skupine, lahko deluje v skladu z odstavkom 1, tako da predloži politike in postopke svoje skupine, kadar se nanašajo na zagotavljanje referenčnih vrednosti.
            
         
         
            Člen 4
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
            Uporablja se od 25. januarja 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. julija 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 171, 29.6.2016, str. 1.
         
            (2)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
      
      
         
            PRILOGA
            
               Informacije, ki jih je treba navesti v vlogi za priznanje v skladu s členom 32 Uredbe (EU) 2016/1011
            
            
               ODDELEK A - INFORMACIJE O IZDAJATELJU IN NJEGOVEM PRAVNEM ZASTOPNIKU V UNIJI
            
            1.   SPLOŠNE INFORMACIJE
            
                        (a)
                     
                     
                        Polno ime vložnika in njegov identifikator pravnih subjektov (LEI)
                     
                  
                        (b)
                     
                     
                        Naslov pisarne v državi, kjer se nahaja.
                     
                  
                        (c)
                     
                     
                        Pravni status.
                     
                  
                        (d)
                     
                     
                        Spletna stran, če obstaja.
                     
                  
                        (e)
                     
                     
                        Kadar se vložnik nadzoruje v državi nečlanici EU, v kateri se nahaja, informacije o sedanjem statusu njegovega dovoljenja, vključno z dejavnostmi, za katere ima dovoljenje, ime in naslov pristojnega organa države nečlanice EU ter povezava na register takšnega pristojnega organa, kadar je ta na voljo; če je za nadzor odgovoren več kot en organ, se navedejo podrobnosti o zadevnih področjih pristojnosti.
                     
                  
                        (f)
                     
                     
                        Opis dejavnosti vložnika v državah članicah EU in državah nečlanicah EU, ne glede na to, ali zanje veljajo finančni predpisi države članice EU ali države nečlanice EU, ki so pomembne za dejavnost zagotavljanja referenčnih vrednosti, skupaj z opisom, kje se te dejavnosti opravljajo.
                     
                  
                        (g)
                     
                     
                        Kadar je vložnik del skupine, struktura njegove skupine, skupaj z lastniško shemo, ki prikazuje povezave med vsemi nadrejenimi podjetji in podružnicami. Pri podjetjih in podružnicah, prikazanih v lastniški shemi, se navede polno ime, pravni status ter naslov registriranega sedeža in uprave.
                     
                  
                        (h)
                     
                     
                        Lastna izjava o dobrem imenu, vključno z morebitnimi podatki o vseh:
                        
                                    (i)
                                 
                                 
                                    preteklih ali odprtih disciplinskih postopkih zoper podjetje (razen če so bili opuščeni);
                                 
                              
                                    (ii)
                                 
                                 
                                    zavrnitvah dovoljenja ali registracije s strani finančnega organa;
                                 
                              
                                    (iii)
                                 
                                 
                                    odvzemih dovoljenja ali registracije s strani finančnega organa.
                                 
                              
                  2.   PRAVNI ZASTOPNIK V REFERENČNI DRŽAVI ČLANICI
            
                        (a)
                     
                     
                        Dokumentirani dokazi v podporo izbire referenčne države članice na podlagi meril iz člena 32(4) Uredbe (EU) 2016/1011.
                     
                  
                        (b)
                     
                     
                        V zvezi s pravnim zastopnikom s sedežem v referenčni državi članici, kot je določeno v členu 32(3) Uredbe (EU) 2016/1011, njegovo:
                        
                                    (i)
                                 
                                 
                                    polno ime;
                                 
                              
                                    (ii)
                                 
                                 
                                    naziv v primeru fizične osebe ali pravni status v primeru pravne osebe;
                                 
                              
                                    (iii)
                                 
                                 
                                    akt o ustanovitvi, statuti ali drugi ustanovitveni dokumenti v primeru pravne osebe ter pojasnilo, ali je oseba pod nadzorom nadzornega organa;
                                 
                              
                                    (iv)
                                 
                                 
                                    naslov;
                                 
                              
                                    (v)
                                 
                                 
                                    elektronski naslov;
                                 
                              
                                    (vi)
                                 
                                 
                                    telefonska številka;
                                 
                              
                                    (vii)
                                 
                                 
                                    pisna potrditev pooblastila pravnega zastopnika, da deluje v imenu vložnika v skladu s členom 32(3) Uredbe (EU) 2016/1011;
                                 
                              
                                    (viii)
                                 
                                 
                                    podrobnosti o opravljanju nadzorne funkcije s strani pravnega zastopnika v zvezi z zagotavljanjem referenčnih vrednosti, ki se lahko uporabljajo v Uniji;
                                 
                              
                                    (ix)
                                 
                                 
                                    ime, naziv, naslov, e-naslov in telefonska številka kontaktne osebe pri pravnem zastopniku.
                                 
                              
                  3.   ORGANIZACIJSKA STRUKTURA IN UPRAVLJANJE
            
                        (a)
                     
                     
                        Interna organizacijska struktura, in sicer upravni odbor, odbori višjega vodstva, funkcija nadzora in vsi ostali notranji organi, ki opravljajo pomembne vodstvene funkcije pri zagotavljanju referenčne vrednosti, vključno z njihovimi:
                        
                                    (i)
                                 
                                 
                                    pristojnostmi ali njihovim povzetkom; ter
                                 
                              
                                    (ii)
                                 
                                 
                                    upoštevanjem vseh kodeksov upravljanja ali podobnih določb.
                                 
                              
                  
                        (b)
                     
                     
                        Postopki, ki zagotavljajo, da imajo zaposleni pri upravljavcu in druge fizične osebe, katerih storitve so mu na voljo ali so pod njegovim nadzorom ter ki so neposredno vključene v zagotavljanje referenčne vrednosti, potrebne spretnosti, znanja in izkušnje za opravljanje nalog, ki so jim dodeljene, ter da jih opravljajo v skladu z določbami iz člena 4(7) Uredbe (EU) 2016/1011.
                     
                  
                        (c)
                     
                     
                        Število zaposlenih (za določen in nedoločen čas), ki so vključeni v zagotavljanje referenčne vrednosti.
                     
                  4.   NAVZKRIŽJE INTERESOV
            
                        (a)
                     
                     
                        Politike in postopki, ki obravnavajo:
                        
                                    (i)
                                 
                                 
                                    kako se odkrivajo, beležijo, upravljajo, blažijo, preprečujejo ali odpravljajo trenutna in morebitna navzkrižja interesov ter kako se bo to izvajalo v prihodnje;
                                 
                              
                                    (ii)
                                 
                                 
                                    specifične okoliščine, ki veljajo za vložnika ali določeno referenčno vrednost, ki jo zagotovi vložnik, in se lahko uporablja v Uniji ter v zvezi s katero bo najverjetneje prišlo do navzkrižij interesov, vključno s primeri, ko se v postopku določanja referenčne vrednosti uporabi strokovna presoja ali uveljavi diskrecijska pravica, ko je vložnik v isti skupini kot uporabnik referenčne vrednosti in je izdajatelj udeležen v tržnem ali gospodarskem stanju, katerega namerava meriti referenčna vrednost.
                                 
                              
                  
                        (b)
                     
                     
                        Za referenčno vrednost ali skupino referenčnih vrednosti seznam ugotovljenih pomembnih navzkrižij interesov, skupaj z zadevnimi ukrepi za blaženje.
                     
                  
                        (c)
                     
                     
                        Struktura politike glede plačil, določitev meril, ki se uporabljajo za določitev plačila oseb, ki so neposredno ali posredno vključene v dejavnost zagotavljanja referenčnih vrednosti.
                     
                  5.   STRUKTURA NOTRANJE KONTROLE TER OKVIR NADZORA IN ODGOVORNOSTI
            
                        (a)
                     
                     
                        Politike in postopki za spremljanje dejavnosti zagotavljanja referenčne vrednosti ali skupine referenčnih vrednosti, vključno s tistimi, ki so povezani s:
                        
                                    (i)
                                 
                                 
                                    sistemi informacijskih tehnologij;
                                 
                              
                                    (ii)
                                 
                                 
                                    obvladovanjem tveganja, skupaj z začrtanjem tveganj, ki se lahko pojavijo in ki lahko vplivajo na točnost, celovitost in reprezentativnost zagotovljenih referenčnih vrednosti ali neprekinjenost dejavnosti zagotavljanja teh vrednosti, skupaj z zadevnimi ukrepi blaženja;
                                 
                              
                                    (iii)
                                 
                                 
                                    ustanovitvijo, vlogo in delovanjem funkcije nadzora, kot je opisana v členu 5 Uredbe (EU) 2016/1011 in podrobneje opredeljena v regulativnih tehničnih standardih, sprejetih na podlagi člena 5(5) Uredbe (EU) 2016/1011 (1), ali ustreznih načelih o finančnih referenčnih vrednostih, ki jih je sprejelo Mednarodno združenje nadzornikov trga vrednostnih papirjev (IOSCO) 17. julija 2013 („načela IOSCO za finančne referenčne vrednosti“), ali načelih agencije za sporočanje cen nafte, ki jih je sprejelo združenje IOSCO 5. oktobra 2012 („načela IOSCO za agencije za sporočanje cen nafte“), vključno s postopki za imenovanje, nadomeščanje ali odstranitev posameznikov v funkciji nadzora;
                                 
                              
                                    (iv)
                                 
                                 
                                    ustanovitvijo, vlogo in delovanjem okvira kontrole, kot je opisan v členu 6 Uredbe (EU) 2016/1011 ali ustreznih načelih IOSCO za finančne referenčne vrednosti ali za agencije za sporočanje cen nafte, vključno s postopki za imenovanje, nadomeščanje ali odstranitev posameznikov, ki so odgovorni za ta okvir;
                                 
                              
                                    (v)
                                 
                                 
                                    okvirom odgovornosti, kot je opisan v členu 7 Uredbe (EU) 2016/1011 ali ustreznih načelih IOSCO za finančne referenčne vrednosti ali za agencije za sporočanje cen nafte, vključno s postopki za imenovanje, nadomeščanje ali odstranitev posameznikov, ki so odgovorni za ta okvir.
                                 
                              
                  
                        (b)
                     
                     
                        Načrti ravnanja v nepredvidljivih razmerah za začasno določitev in objavo referenčne vrednosti.
                     
                  
                        (c)
                     
                     
                        Postopki za notranje poročanje o kršitah Uredbe (EU) 2016/1011 s strani vodilnih delavcev, zaposlenih ali drugih fizičnih oseb, katerih storitve ima izdajatelj na voljo ali so pod njegovim nadzorom.
                     
                  6.   ZUNANJE IZVAJANJE
            Kadar je katera koli dejavnost, ki je del postopka zagotavljanja referenčne vrednosti ali skupine referenčnih vrednosti, oddana v zunanje izvajanje:
            
                        (a)
                     
                     
                        dogovori o zunanjem izvajanju, vključno z dogovori o ravni storitve, ki kažejo skladnost s členom 10 Uredbe (EU) 2016/1011 ali ustreznimi načeli IOSCO za finančne referenčne vrednosti ali za agencije za sporočanje cen nafte, kakor je ustrezno;
                     
                  
                        (b)
                     
                     
                        podrobnosti o funkcijah, prenesenih v zunanje izvajanje, razen če je ta informacija že vključena v zadevne pogodbe;
                     
                  
                        (c)
                     
                     
                        politike in postopki za nadzor dejavnosti, prenesenih v zunanje izvajanje, razen če je ta informacija že vključena v zadevne pogodbe.
                     
                  7.   SKLADNOST Z NAČELI IOSCO
            
                        (a)
                     
                     
                        Kadar je na voljo, ocena skladnosti z načeli IOSCO za finančne referenčne vrednosti, ki jih je sprejelo Mednarodno združenje nadzornikov trga vrednostnih papirjev (IOSCO) 17. julija 2013, ali načeli za agencije za sporočanje cen nafte, ki jih je združenje IOSCO sprejelo 5. oktobra 2012, ki jo opravi neodvisni zunanji revizor;
                     
                  
                        (b)
                     
                     
                        Kadar je vložnik pod nadzorom, certifikat, kadar je na voljo, ki ga predloži pristojni organ države nečlanice EU, v kateri se vložnik nahaja, ki dokazuje skladnost z načeli IOSCO iz točke (a).
                     
                  8.   DRUGE INFORMACIJE
            
                        (a)
                     
                     
                        Vložnik lahko predloži vsakršne dodatne informacije v zvezi s svojo vlogo, ki se mu zdijo primerne.
                     
                  
                        (b)
                     
                     
                        Vložnik informacije predloži na način in v obliki, ki ju določi pristojni organ.
                     
                  
               ODDELEK B – INFORMACIJE O REFERENČNIH VREDNOSTIH
            
            9.   OPIS DEJANSKIH ALI MOŽNIH REFERENČNIH VREDNOSTI ALI SKUPIN REFERENČNIH VREDNOSTI, KI SE LAHKO UPORABLJAJO V UNIJI
            
                        (a)
                     
                     
                        Seznam vseh referenčnih vrednosti, ki jih zagotavlja vložnik in se že uporabljajo v Uniji ter, kadar so na voljo, njihove mednarodne identifikacijske številke vrednostnih papirjev (ISIN).
                     
                  
                        (b)
                     
                     
                        Opis zagotovljenih referenčne vrednosti ali skupine referenčnih vrednosti, ki se že uporabljajo v Uniji, vključno z opisom dejanskega tržnega ali gospodarskega stanja, ki naj bi ga merila referenčna vrednost ali skupina referenčnih vrednosti, skupaj z navedbo virov, ki se uporabljajo za zagotovitev teh opisov, ter opisom morebitnih prispevajočih oseb k tej referenčni vrednosti ali skupini referenčnih vrednosti.
                     
                  
                        (c)
                     
                     
                        Seznam, ki vključuje vse referenčne vrednosti, ki naj bi se tržile za uporabo v Uniji, ter njihove ISIN, kadar so na voljo.
                     
                  
                        (d)
                     
                     
                        Opis zagotovljenih referenčne vrednosti ali skupine referenčnih vrednosti, ki naj bi se tržile za uporabo v Uniji, vključno z opisom dejanskega tržnega ali gospodarskega stanja, ki naj bi ga merila referenčna vrednost ali skupina referenčnih vrednosti, skupaj z navedbo virov, ki se uporabljajo za zagotovitev teh opisov, ter opisom morebitnih prispevajočih oseb k tej referenčni vrednosti ali skupini referenčnih vrednosti.
                     
                  
                        (e)
                     
                     
                        Vsi dokumentirani dokazi, da se referenčna vrednost ali skupina referenčnih vrednosti, opisani v točkah (b) in (d), lahko štejeta za referenčni vrednosti reguliranih podatkov v skladu z opredelitvijo iz točke 24 člena 3(1) Uredbe (EU) 2016/1011 ter sta tako upravičeni do izjeme iz člena 17(1) iste Uredbe.
                     
                  
                        (f)
                     
                     
                        Vsi dokumentirani dokazi, da se referenčna vrednost ali skupina referenčnih vrednosti, opisani v točkah (b) in (d), lahko štejeta za referenčne vrednosti za blago v skladu z opredelitvijo iz točke 23 člena 3(1) Uredbe (EU) 2016/1011, ter ne temeljita na predloženih podatkih prispevajočih oseb, ki so po večini nadzorovani subjekti, skupaj z vsemi dokazi o izvajanju zahtev posebne ureditve, kot je določeno v členu 19 in Prilogi II k Uredbi ali v ustreznih načelih IOSCO za agencije za sporočanje cen nafte.
                     
                  
                        (g)
                     
                     
                        Vsi dokumentirani dokazi, da se referenčna vrednost ali skupina referenčnih vrednosti, opisani v točkah (b) in (d), lahko štejeta za referenčni obrestni meri v skladu z opredelitvijo iz točke 22 člena 3(1) Uredbe (EU) 2016/1011, skupaj z vsemi dokazi o izvajanju zahtev posebne ureditve, kot je določeno v členu 18 in Prilogi I k Uredbi.
                     
                  
                        (h)
                     
                     
                        Vsi dokumentirani dokazi, da se referenčna vrednost ali skupina referenčnih vrednosti, opisani v točki (b), na ozemlju Unije uporabljata v takšni meri, da se zadevna referenčna vrednost ali vse referenčne vrednosti v zadevni skupini referenčnih vrednosti lahko štejejo za pomembne referenčne vrednosti, kot jih opredeljuje točka 26 člena 3(1) Uredbe (EU) 2016/1011, ali kot nepomembne referenčne vrednosti, kot jih opredeljuje točka 27 člena 3(1) Uredbe (EU) 2016/1011. Informacije, ki jih je treba predložiti, se, kolikor je mogoče, določijo na podlagi določb Delegirane uredbe Komisije (EU) 2018/66 (2) za oceno nominalnega zneska finančnih instrumentov, ki niso izvedeni finančni instrumenti, nominalnega zneska izvedenih finančnih instrumentov in čiste vrednosti sredstev investicijskih skladov, ki se znotraj Unije sklicujejo na referenčne vrednosti držav nečlanic EU, vključno s primeri posrednega sklicevanja na vse tovrstne referenčne vrednosti v kombinaciji referenčnih vrednosti.
                     
                  
                        (i)
                     
                     
                        Utemeljitev, če upravljavec uveljavlja katero izmed izjem iz člena 25(1) Uredbe (EU) 2016/1011 za pomembne referenčne vrednosti ter iz člena 26(1) za nepomembne referenčne vrednosti; informacije se, kolikor je mogoče, predložijo v obliki, ki je določena v izvedbenih tehničnih standardih, sprejetih v skladu s členoma 25(8) in 26(5) Uredbe (EU) 2016/1011 (3).
                     
                  
                        (j)
                     
                     
                        Informacije o ukrepih za obravnavo popravkov določitve ali objave referenčne vrednosti.
                     
                  
                        (k)
                     
                     
                        Informacije o postopku, ki ga mora izvesti izdajatelj v primeru sprememb ali prenehanja referenčne vrednosti, v skladu s členom 28(1) Uredbe (EU) 2016/1011 ali ustreznimi načeli IOSCO za finančne referenčne vrednosti ali za agencije za sporočanje cen nafte, kakor je ustrezno.
                     
                  10.   VHODNI PODATKI IN METODOLOGIJA
            
                        (a)
                     
                     
                        Za vsako referenčno vrednost ali skupino referenčnih vrednosti politike in postopki v zvezi z vhodnimi podatki, vključno s tistimi, ki se nanašajo na:
                        
                                    (i)
                                 
                                 
                                    vrsto uporabljenih vhodnih podatkov, prednostni razpored njihove uporabe in vsako uveljavitev diskrecijske pravice ali uporabo strokovne presoje;
                                 
                              
                                    (ii)
                                 
                                 
                                    vse postopke za zagotovitev, da so vhodni podatki zadostni, primerni in preverljivi;
                                 
                              
                                    (iii)
                                 
                                 
                                    merila za določitev, kdo lahko prispeva vhodne podatke upravljavcu, in izbirni postopek prispevajočih oseb;
                                 
                              
                                    (iv)
                                 
                                 
                                    ocenjevanje vhodnih podatkov prispevajoče osebe in postopek potrjevanja veljavnosti vhodnih podatkov.
                                 
                              
                  
                        (b)
                     
                     
                        Za vsako referenčno vrednost ali skupino referenčnih vrednosti v zvezi z metodologijo:
                        
                                    (i)
                                 
                                 
                                    opis metodologije, v katerem so poudarjeni ključni elementi metodologije, kot so določeni v členu 13 Uredbe (EU) 2016/1011 in podrobneje opredeljeni v regulativnih tehničnih standardih, sprejetih na podlagi člena 13(3) Uredbe (EU) 2016/1011 (4);
                                 
                              
                                    (ii)
                                 
                                 
                                    politike in postopki, vključno s tistimi, ki se nanašajo na:
                                    
                                                —
                                             
                                             
                                                ukrepe, sprejete za potrditev veljavnosti in pregled metodologije, vključno z opravljanimi poskusi in testiranji za nazaj,
                                             
                                          
                                                —
                                             
                                             
                                                postopek posvetovanja o vseh predlaganih bistvenih spremembah metodologije.
                                             
                                          
                              
                  
               (1)  Delegirana uredba Komisije (EU) 2018/1637 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za postopke in značilnosti funkcije nadzora (glej stran 1 tega Uradnega lista).
            
               (2)  Delegirana uredba Komisije (EU) 2018/66 z dne 29. septembra 2017 o dopolnitvi Uredbe (EU) 2016/1011 Evropskega parlamenta in Sveta o določitvi, kako oceniti nominalni znesek finančnih instrumentov, ki niso izvedeni finančni instrumenti, nominalni znesek izvedenih finančnih instrumentov in čisto vrednost sredstev investicijskih skladov (UL L 12, 17.1.2018, str. 11).
            
               (3)  Izvedbena uredba Komisije (EU) 2018/1106 z dne 8. avgusta 2018 o določitvi izvedbenih tehničnih standardov v zvezi s predlogami za izjavo o skladnosti, ki jo objavijo in vzdržujejo upravljavci pomembnih in nepomembnih referenčnih vrednosti v skladu z Uredbo (EU) 2016/1011 Evropskega parlamenta in Sveta (UL L 202, 9.8.2018, str. 9).
            
               (4)  Delegirana uredba Komisije (EU) 2018/1641 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi, v katerih so podrobneje določene informacije, ki jih morajo zagotoviti upravljavci ključnih ali pomembnih referenčnih vrednosti o metodologiji, ki se uporablja za določitev referenčne vrednosti, notranjem pregledu in odobritvi metodologije ter o postopkih za bistvene spremembe metodologije (glej stran 21 tega Uradnega lista).